Fernando Rey

**Fernando Rey** (* 20. september 1917, La Coruña – † 9. marec 1994, Madrid) bol španielsky herec. Častokrát stvárňoval postavy s veľkou psychologickou silou ako v Buñuelových filmoch, ktoré mu priniesli medzinárodnú slávu. V 70. rokoch hral v známych koprodukčných snímkach ako *Francúzska spojka* (1971), *Francúzska spojka II* (1975) alebo *Ten tajomný objekt túžby* (1977). Reyova kariéra trvala vyše 50 rokov a hral vo vyše 200 filmoch rôznorodých žánrov.

## Životopis
Fernando Rey debutoval vo filmovom priemysle v polovičke 30. rokov 20. storočia. Pre francúzsku kinematografiu účinkoval v 50. rokoch vo viacerých filmoch. Stvárnil náčelníka polície v Berryho filme *Don Juan* (1956), impresária Luisa Mariana v Pottierovom filme *Le chanteur de Mexico* (1956) alebo strýka Brigitte Bardotovej v *Les bijoutiers du clair de lune* (1958) od Rogera Vadima. Jeho stretnutie s Luisom Buñuelom bolo rozhodujúce, čím v Španielsku nakrútili čiernobielu drámu *Viridiana* (1961), ktorá získala Zlatú palmu na filmovom festivale v Cannes. Fernando Rey spolupracoval aj s Orsonom Wellesom, ktorý ho režíroval vo filmoch *Falstaff* (1965) a *The Immortal Story* (1967). Najviac je ale prítomný v štúdiách v Hollywoodu a Cinecittà, kde často hrá vo westernoch, ako napríklad *Kolty siedmich statočných* (1969) od Paul Wendkosa, *Návrat siedmich statočných* (1966) od Burt Kennedyho alebo *Navajo Joe* (1966) od Sergia Corbucciho*.* 70. roky boli vrcholom v kariére Fernanda Reya. Svetová verejnosť si ho pamätá najmä postavou Alaina Charniera, šéfa francúzskej siete obchodu s drogami, z filmov *Francúzska spojka* (1971) od Williama Friedkina a *Francúzska spojka 2* (1975) od Johna Frankenheimera. Fernando Rey tiež stvárňuje inšpektora vo filme *Coartada en disco rojo* (1970) od Tulia Demicheliho, lekára vo filme *Bianco, rosso e...* (1972) od Alberta Lattuadu, dôstojníka v *Il deserto dei Tartari* (1976) od Valeria Zurliniho alebo ministra bezpečnosti v *Ctihodné mŕtvoly* (1976) od Francesca Rosiho. Značné uznanie dosiahol, keď na filmovom festivale v Cannes v roku 1976 získal cenu za najlepší herecký výkon za film *Elisa, Mon Amour* od Carlosa Sauru. Dekádu ukončil filmami režisérov Franca Zeffirelliho, Luigiho Comenciniho, J. Lee Thompsona a Roberta Altmana, ktorí ho obsadzovali do svojich snímok s medzinárodným obsadením. Rey zostal veľmi aktívny až do svojej smrti v roku 1994.

## Filmografia (výber)

### Herec
* 1955: *Marcelino, chlieb a víno*
* 1962: *Shéhérazade*
* 1964: *Záhadný kontraband*
* 1966: *Poklad Inkov*
* 1966: *Návrat siedmich statočných*
* 1966: *Navajo Joe*
* 1969: *Kolty siedmich statočných*
* 1969: *Cena moci*
* 1970: *Tristana*
* 1970: *Pomstiteľ Trinity*
* 1971: *The Light at the Edge of the World*
* 1971: *Francúzska spojka*
* 1972: *Skrytý pôvab buržoázie*
* 1973: *Biely tesák*
* 1974: *A čo tvoj blížny?*
* 1975: *Pasqualino Sedmikráska*
* 1975: *Korupcia v justičnom paláci 
* 1975: *Francúzska spojka II*
* [[1976]]: *Strip-tease*
* 1976: *Ctihodné mŕtvoly*
* [[1977]]: *Ten tajomný objekt túžby*
* 1977: *Elisa, môj život*
* [[1978]]: *Le Dernier Amant romantique*
* [[1979]]: *L'ingorgo*
* 1979: *Kvintet*
* [[1980]]: *Biely mys*
* [[1981]]: *Dáma s kaméliami*
* [[1984]]: *Udavač a jeho kat*
* [[1987]]: *Rozkaz, pán generál!*
* [[1988]]: *Mesiac nad Paradorom*
* [[1990]]: *Nahé tango*
* [[1992]]: *Don Quijote de Orson Welles*
* 1992: *Dobytie raja''

## Referencie

## Iné projekty

## Externé odkazy
* 
* 
* 
* 

Kategória:Španielski filmoví herci
Kategória:Španielski televízni herci